procesaur/Wiki.mk huggingface dataset:
Ѓуѓум

Ѓуѓум или ѓугум е метален сад кој се користел за чување и носење вода. Овој сад по форма и намена бил сличен со ѓумот.
1 Опис
Ѓуѓумот е за вода, за разлика од ѓумот кој се користел и за други течностио. Тој има тркалезно конкавно пие, страните се ѕвончести, продолжуваат нагоре со благо стеснување до работ, од каде што телото на ѓумот нагло се собира по врат што е назначен со тесен преод и над него релјефно испакнат прстен. Нагоре вратот сосема благо се проширува до отворот - грлото, под него отстрана е рачката, која горе е разделена на два дела и е споена со ѓуѓумот со две чивии. Преку полукружно свиткување во долната половина е свиткана навнатре, а на долниот дел завршува под прав агол, со сплескан крај што е прицврстен со чивија. Капакот е кубелија, на долниот раб има мал чембер вертикално подаден нанадвор. Капакот е подвижно споен за бакарната масивна рачка со „мустакијата“. Ѓуѓуми правеле казанџии.
2 Поврзано
* Ѓум
* Стомна
Бром азид

Бром азид — експлозивно неорганско соединение со формула . На собна температура опишан е како кристал или црвена течност. Тој е многу чувствителен на мали промени на температурата и/или на притисокот, со експлозии кои се случуваат при Δp (промена на притисокот) ≥ 0,05 тора при кристализација, па затоа мора да се внимава при работа со оваа хемикалија.
1 Подготовка
Бром азидот може да се подготви со реакција на натриум азид со . Од оваа реакција се добива бром азид и натриум бромид::
2 Структура
Заради високата чувствителност на бром азидот имало тешкотии во согледувањето на неговата кристална структура. И покрај ова, добиена е кристална структура на бром азид со помош на минијатурна постапка на зонско топење со сосредоточено инфрацрвено ласерско зрачење. За разлика од , кој при кристализацијата образува бескрајна структура слична на ланец, образува спирална структура. Секоја молекула усвојува ''транс''-''свиткана'' структура, која исто така се наоѓа во гасна фаза.
3 Реакции
Бром азидот се додава на алкените и преку јонско и со додавање на слободни радикали, при што секој дава спротивна ориентација во производите. Јонското додавање се јавува стереоспецифично во транс. Тешко е да се работи со реакции кои вклучуваат бром азид, молекулата е многу реактивна и познато е дека лесно експлодира. Ова го прави клучен реагенс во експлозиви. Фотохемиските опити со бром азид откриле дека УВ фотолизата на мал примерок од бром азид резултирала со дисоцијација на целиот примерок, што го прави нестабилен. Слични примероци со молекули на азид не покажале таков ефект. Ова ги покажува нестабилните тенденции на бром азидот со тоа што дури и во присуство на сончева светлина, бром азидот ќе биде реактивна молекула.
4 Безбедност
Мора да се внимава при ракување со бром азидот бидејќи тој е потенцијално отровен и може да експлодира под различни услови. Може да експлодираат и концентрирани раствори во органски растворувачи. Течноста експлодира при допир со арсен, натриум, сребрена фолија или фосфор. Кога се загрева до разградување, испушта многу отровни пареи од бром и експлодира. Количината на соединение што се користи за време на експериментирање треба да се ограничи на 2 mmol. Исто така, претставува можна умерена опасност од пожар во облик на пареа со хемиска реакција. Исто така е моќен оксиданс.
Тој е забранет за транспорт во Соединетите Држави од страна на американското Министерство за транспорт.
Кутија

Кутија е сад со тврди страни што се употребува за складирање или транспорт на неговата содржина. Повеќето кутии имаат рамни, паралелни, правоаголни страни (обично правоаголни призми ). Кутиите можат да бидат многу мали (како кутија за кибритчиња ) или многу големи (како кутија за испорака за мебел) и може да се користат за различни цели, од функционални до украсни.
1 Отоманска Македонија
Кутиите во Македонија биле од најразличен материјал. Специфични за проучување биле металните кутии бидејќи биле со повеќе детали, повеќе декорации и посложени за изработка. Кутиите биле поделени по намена, некои само за тутун, некои само за кафе, а други за шеќер и слично. Тркалезната кутија служела за чување шеќер или кафе. Поставена е на рамно дно и има ѕвончеста форма. Од дното до средината страните ѕвончесто се собираат, а од средината нагоре продолжуваат рамно. Отворот на кутијата преку раб се стеснува нагоре, така што со затворање капакот влегува однадвор при што кутијата е добро затворена. Кутиите биле богато декорирани.
2 Поврзано
* Склопец
Ото Берг (научник)

Ото Берг (23 ноември 1874 – 1939) — германски научник. Тој е еден од научниците заслужни за откривање на рениумот, последниот елемент што е откриен со стабилен изотоп.
1 Животот
Берг бил роден во Берлин како син на трговецот Филип Берг и неговата сопруга Џени. Од 1894 до 1898 година, Берг студирал хемија на Хајделбершкиот и Фрајбурговиот универзитет во Берлин; во Фрајбург работел како асистент на Институтот за физика. Во 1900 година, тој се оженил со Џули Зунц, ќерка на физиологот Нејтан Зунц; тие имале четири деца. Помеѓу 1902 и 1911 година, тој бил приватдоцент во Грајфсвалд. Потоа станал партнер во германска компанија за електротехника Сименс и Халске во Берлин-Шарлотенбург. По преземањето на власта од нацистите, тој ја изгубил својата работа во Сименс во 1933 година поради неговото еврејско потекло, а потоа во 1938 година побегнал со своето семејство во Англија, каде што починал во 1939 година.
2 Рениум
Во 1925 година во Германија, Валтер Нодак, Ајда Таке и Ото Берг известиле дека го откриле елементот рениум во платинската руда и во минералот колумбит. Тие откриле и рениум во гадолинитот и молибденитот. Во 1928 година успеале да извлечат 1 грам од елементот со обработка на 660 кг молибденит. Во 2020 година бил издаден меморијален медал на откритието од ISTR (уметнички дизајнер: Игор Петров).
3 Технециум
Истиот тим бил вклучен и во наводното откритие на технециумот. Тие го пријавиле откривањето на елементот 75 и елементот 43 во 1925 година и го нарекле елементот 43 мазуриум (по Мазурија во источна Прусија, сега во Полска, регионот од каде потекнува семејството на Волтер Нодак). Групата го бомбардирала колумбитот со зрак од електрони и го дошле до заклучок дека елементот 43 е присутен со испитување на спектрограми на дифракција на рендгенски зраци. Брановата должина на произведените рендгенски зраци е поврзана со атомскиот број со формулата изведена од Хенри Мозли во 1913 година. Тимот тврдел дека воочиле слаб сигнал на рендген зраци на бранова должина произведена од елементот 43. Современите експериментатори не можеле да го повторат откритието и било отфрлено како грешка многу години. Направени биле некои понови обиди за рехабилитација на Нодаксовите тврдења, но тие биле побиени со студијата на Пол Курода за количеството на техниум што можело да биде присутно во рудите што тие ги проучувале: тој не можел да надмине 3 × 10 <sup>−11</sup> μg/kg, а со тоа би бил неоткриен со Нодаксовите методи. Откривањето на елементот 43 конечно бил потврдено со експеримент во 1937 година на Сицилија.
Склопец

Склопец е метален сад кој се користел за чување и носење храна. Сличен е на кутија и ќасе, но се разликува во употребата. Склопецот може да се користи за различен вид храна.
1 Опис
Склопецот бил користен за транспорт на храна или за чување дробен тутун. Има рамно тркалезно дно чиишто страни продолжуваат нагоре право. Капакот, исто така тркалезен, има поширок чембер свиткан надолу со кој долниот дел од кутијата влегува во капакот, со што кутијата добро се затвора. Горниот дел од капакот е релјефно поделен на три еднакви скалесто поставени нивоа. На врвот е најмалото поткренато ниво, што воедно има и функција на рачка со чија помош капакот полесно се отвора. Страните од кутијата се украсени по целиот средишен дел. Имало и дрвени склопци, кои биле почесто користени.
2 Поврзано
* Кутија
* Ќасе
Сефер-тас

Сефер-тас е метален сад составен од најмалку два или три дела кој се користел чување и пренесување на храна. Едноделен дел обично се викал склопец.
1 Опис
Функцијата на сефер-тасот била за носење храна. По форма тркалезен, поставен на рамно дно, е составен од три порции. Секоја има мала нога-запче со кое влегува и подобро лежи во порцијата под неа. Над последната порција има полукубест, на врвот зарамнет капак, со чембер подвиткан надолу, со кој влегува во последната порција. На зарамнетата површина на капакот на двете спротивни страни се наоѓаат две месингани мали алки низ кои е проврена правоаголната рачка со краеви свиткани нанадвор. Од бочните страни на капакот, под самите алки, излегуваат два мали клина низ кои се провира месингана прачка. На долниот крај прачката завршува со отвор низ кој се провира алката што е поставена на најдолниот тас, а се прицврстува со подвижна кукачка. Тасот е богато и прецизно украсен..
2 Поврзано
* Тас
* Склопец
Балак-саан

Балак-саан е длабок метален сад за греење на храна. Сличен е на саанот, но различен по форма и намена.
1 Опис
Балак-саан бил користен за чување и за загревање храна. По форма е елипсовиден, не е многу длабок и е со поширок многу благо закосен чембер што е подаден нанадвор. Капакот со истата елипсовидна форма, со вдлабнат раб пред малиот чембер што е подаден нанадвор, убаво лежи на длабнатинка на саанот. Нагоре, капакот продолжува во конусна форма што на врвот е нагло пресечена и зарамнета. Насреде зарамнетиот капак има "пупка" од туч прицврстена со чивија. Ретко имало и декорации.
2 Поврзано
* Саан
Послужавник

Послужавник — плиток сад што е наменет за носење предмети. Може да се обликува од бројни материјали, вклучувајќи сребро, месинг, лим, картон, дрво, меламин и обликувана пулпа. Послужавниците се движат по цена од евтини калапи со калапи што се за еднократна употреба и евтини меламински тацни што се користат во кафетериите, до дрвени послужавници со средна цена што се користат во домот, до скапи сребрени послужавници што се користат во раскошни хотели.
Послужавниците се рамни, но имаат подигнати рабови за да ги спречат работите да се истурат. Тие се направени во голем број облици но најчесто се наоѓаат во овални или правоаголни облици, понекогаш со исечени или прикачени рачки со кои се носат.
1 Отоманска Македонија
Полсужавниците биле наменети за подавање храна и напитоци, најчесто на гости или на домашни при свечени пригоди. Биле изработувани од најразлични материјали, но најчесто дрво и метал. Во зависност од финансиската состојба на луѓето, имало и едноставни послужавници но и богато декорирани. Често се нарекувале како „табла“ или „тепсиче“, но и „табака“. Металните биле изработувани од казанџии, биле овални или елипсовидни и изведени од едно парче метал. Имало рачки изработени од истиот метал и биле декорирани во зависност од желбата.
Капак

Капак е предмет кој се користи за покривање храна или течности во тепсии, саани, тави или тенџериња, но во различни кутии.
1 Отоманска Македонија
Дрвените и глинените капаци биле едноставни во изработка. Често се округли, со испакнати врвови во форма на пупки за полесно подигнување. Понекогаш биле и декорирани, во зависност од целиот сет. Металните капаци биле поскапи, подетално декорирани и изработени од едно парче метал. Капакот бил различен по големина и имал функција за покривање саан или тепсија при подготвување печење или послужување храна. По форма е тркалезен, кубест, на неговиот врв има поширока пупка, а на долниот дел од отворот, хоризонтално, нанадвор е подаден тесен чембер. Од надворешната страна над работ почнува украсната композиција.
2 Поврзано
* Склопец
* Тепсија
Скали до небото

„Скали до небото“ (српскохрватски: ''Степенице за небо'') – филм на режисерот Мирослав Лекиќ од 1983 година. Главните улоги ги играат: Бата Живојиновиќ, Светозар Цветковиќ и Соња Кнежевиќ.
1 Синопсис
Слободан (го игра Цветковиќ) е архитект кој неуспешно се обидува да најде работа и да се вклопи во општеството. Една обична вечер, додека се забавува со старото друштво, тој се соочува со вистината дека неговите пријатели не се онакви како што се прикажуваат. До доаѓањето на зората се случува трагедија која ги менува животите на сите од друштвото...
Terrifier 2

''Terrifier 2'' (се чита: ''Терифаер 2''), во неофицијални преводи ''Ужасител 2'' — американски натприроден слешер објавен во американските кина на 6 октомври 2022 г. Режисер, сценарист, монтажер и продуцент е Дејмиен Леоне. Тоа е продолжение на филмот ''Terrifier'' (2016); втор филм од истоимената франшиза и третиот долгометражен филм со кловнот Арт. Главните улоги ги толкуваат глумците од предисторијата: Дејвид Хауард Торнтон и Саманта Скафиди, кои ги толкувале и улогите на кловнот Арт и Викторија Хејз, соодветно; Покрај нив, во филмот играат и Лорен Лавера, Елиот Фалам, Сара Војт, Кејли Хајман и Кејси Хартнет. Заплетот го следи Арт, кој воскреснал од мртвите, додека ја гони тинејџерката Сиена Шо на Ноќта на вештерките; Во еден миг, Сиена сфаќа дека само таа може да го убие.
Во Македонија премиерата била на 10 ноември 2022 г. Насловот на филмот официјално бил оставен во оригинал од македонските дистрибутери. Во превод ''Terrifier'' значи „застрашувач, ужасител“.
Во октомври 2024 г. излегол третиот дел, ''Terrifier 3''.
1 Содржина
Поминало точно една година од злогласениот колеж во округот Мајлс. Сериски убиец, морничавиот кловн Арт се враќа токму на време за Ноќта на вештерките. Воден од демонско видение, Арт овој пат цели на тинејџерка и нејзиниот помал брат. Како што се замаглуваат границите помеѓу стварноста и невидениот кошмар и расте бројот на тела, братот и сестрата откриваат мрачна семејна тајна што може да ги спаси и да стави крај на владеењето на ужасот на Арт.
2 Улоги
Лорен Лавера, Сиена Шо
Дејвид Хауард Торнтон, кловнот Арт
Елиот Фалам, Џонатан Шо
Сара Војт, Барбара Шо
Кејли Хајман, Брук
Кејси Хартнет, Али
Чарли Макелвин, Џеф
Амели Маклејн, бледото девојче
Џонатан Дејвис, Рики
Саманта Скафиди, Викторија Хејз
Крис Џерико, Адам Берк
Недим Јахиќ, Травис Брајант
Затегнувач за тепих

Затегнувач за тепих ― специјализирана алатка што се користи за поставување на тепих од ѕид до ѕид. Алатот го фаќа тепихот со сет од штипки. Силата што се применува на алатот потоа го затегнува тепихот и го привлекува поблиску до ѕидот, каде што може да се прицврсти на леплива лента.
Постојат два главни типа на затегнувачи за теписи: „затегнувач со сила“ и „затегнувал со колена“.
Затегначите со сила применуваат затегнување со лост и користат столб, обично склоплив, за да ја прошири силата на затегнување низ просторијата.
Другиот вид нанесуваат затегнување со помош на удар на коленото на задниот дел од алатот. Тие се користат за затегнување на тепих во помали простори, како што се плакари, скали и простории.
Андерс Густаф Екеберг

Андерс Густаф Екеберг (16 јануари 1767 година во Стокхолм, Шведска – 11 февруари 1813 година во Упсала, Шведска) — шведски аналитички хемичар кој го открил танталумот во 1802 година. Тој бил глув.
1 Образование
Екеберг бил шведски научник, математичар и експерт за грчка литература. Неговиот татко, Џозеф Ерик Екеберг, бил бродоградител. Неговиот вујко бил Карл Густаф Екеберг.
Екеберг посетувал училиште во Калмар, Седерокра, Вестервик и Карлскрона. Тој бил надарен студент и се запишал на Универзитетот во Упсала во 1784 година, а дипломирал во 1788 година. Неговата теза се однесувала на екстракција на масла од семиња. Во 1789 и 1790 година, тој патувал и студирал во Германија, слушајќи го предавањето на Мартин Хајнрих Клапрот во Берлин, како и на Кристијан Еренфрид Вајгел во Грајфсвалд.
2 Кариера
Во 1794 година, Андерс Густав Екеберг започнал да предава во Упсала. Тој бил поддржувач на предлозите на Антоан Лавоазје за систематизирање на хемиската номенклатура. Во 1795 година тој и Пер фон Афзелиус ја објавиле првата статија за воведување на современите имиња за хемиски елементи како што се водород, азот и кислород во шведскиот јазик, наречена „За сегашната состојба на хемиските науки“.
Бил доцент по хемија во 1794 година и експериментатор (''лаборант)'' во 1799 година, работејќи како демонстратор во лабораторијата на Торберн Бергман. Во 1798 година држел предавање за теоријата на согорување. Во 1799 година, тој бил избран за член на Кралската шведска академија на науките.
Екеберг имал лошо здравје во текот на целиот живот. За време на неговото детство, силната настинка му го нарушила слухот, кој со текот на годините бил дополнително ослабен, така што ги попречувало неговите наставни активности. Последователно, експлозија на гас го заслепила на едното око.
Екеберг бил претставен од неговите пријатели и студенти како љубезен и нежен човек. Починал, неженет, на 46-годишна возраст.
3 Истражување
Екеберг анализирал голем број минерали пронајдени во Итерби и Фалун. Во 1802 година тој анализирал примероци на танталит од Кимито, Финска, и на итротанталит од Итерби, Шведска. Тој е заслужен за пронаоѓањето на елементот тантал во двете.
Екеберг го нарекол новиот елемент по митскиот старогрчки полубог Тантал. Според легендата, тој бил осуден на вечна фрустрација, кога морал да застане во вода до вратот, но водата се повлекувала постојано додека се обидувал да пие.
4 Андерс Густаф Екеберговата танталова награда
Во 2018 година, Меѓународниот студиски центар Тантал-Ниобиум ја основале наградата Андерс Густаф Екеберговата танталова награда („Екебергова награда“), годишна награда за признавање на извонредноста во истражувањето на танталот. Наградата ќе ја зголеми свесноста за многуте уникатни својства на производите од тантал и за апликациите во кои тие се истакнуваат. Воведниот добитник на наградата Екеберг бил Јури Фримен, за неговата книга „Кондензатори базирани на тантал и ниобиум“ (Спрингер, 2018).
Гасилник

Гасилник — инструмент што се користи/ користел за гаснење запалени свеќи, кој се состои од мал конус на крајот од рачката. Употребата на овој алат помага да се избегнат проблемите поврзани со дување врел восок и се избегнува чадот и мирисот што се појавуваат по дувањето на свеќата. Апаратите за гаснење сè уште вообичаено се користат во домовите и црквите.
1 Опис
Гасилниците потекнуваат од XVII до средината на XIX век. Алатите од типот на ножици што го сечат и задржуваат бурмутот исечен од фитили за свеќи, понекогаш се нарекуваат и шмукачи. ''Догореник'' е изгорениот, вишок дел од фитилот. Догореникот е делумно запален фитил и, со додавање на кислород, е многу запалив, затоа треба да се изолира за да не се запали повторно откако ќе се исече од фитилот. Наједноставниот и најчестиот облик на сечење за фитил за свеќи се состои од ножици со прицврстена кутија за задржување на догореникот. Тој се крши во кутијата за да не се запали повторно.
Рада Герасимовска

Рада Симова Герасимовска ( во — ) — учесник во НОВ на Македонија.
1 Животопис
Во пролетта 1944 година била опфатена во младинска воспитна група, а потоа била примена и за член на СКОЈ. Особено се истакнала како курир низ градот во доставувањето на илегален материјал до одредените јавки. Есента 1944 година била ангажирана во организирањето на младински акции.
Команчи (филм од 1956)

„Команчи“ (англиски: ''Comanche'') – филм на режисерот Џорџ Шерман (George Sherman) од 1956 година, снимен по сценариото на Карл Кругер (Carl Krueger). Главните улоги ги играат: Дејна Ендрјуз (Dana Andrews), Кент Смит (Kent Smith) и Нестор Паива (Nestor Paiva).
1 Синопсис
Во близината на Дуранго во Мексико, група Команчи напаѓа едно село и ја граба ќерката на еден шпански благородник. Потоа, Команчите успеваат да ѝ побегнат на мексиканската војска и да преминат во САД. Граничарот Џим Рид (го игра Ендрјуз) добива задача да испита што се случило и да ја смири затегнатоста меѓу Мексиканците и Команчите...
Танталит

Минералната група танталит [(Fe, Mn) Ta<sub>2</sub>O<sub>6</sub>] — примарен извор на хемискиот елемент тантал, метал отпорен на корозија (топлина и киселина). Хемиски е сличен на ''колумбитот'', и двата често се групирани заедно како полуединствен минерал наречен колтан или „колумбит-танталит“ во многу минерални водичи. Сепак, танталитот има многу поголема релативна тежина од колумбитот (8,0+ во споредба со колумбитот 5,2). Танталитот богат со железо е минералот танталит-(Fe) или ''феротанталит'', а богат со манган е танталит-(Mn) или ''манганотанталит''.
Танталит е исто така многу блиску до ''тапиолитот''. Тие минерали имаат ист хемиски состав, но различна кристална симетрија: орторомпски кристален систем за танталит и четириаголен кристален систем за тапиолит.
Танталитот е црн до кафеав и во боја и во огреб. Танталитите богати со манган можат да бидат кафеави и проѕирни.
1 Појава
Танталитот се јавува во гранитните пегматити кои се богати со ретки елементи и во плацерните наслаги добиени од таквите карпи. Пронајден е во Австралија, Бразил, Канада, Колумбија ( Гвајнија и Вичада), Египет, северна Европа, Мадагаскар, Намибија, Нигерија, Руанда, Демократска Република Конго, САД ( Калифорнија, Колорадо, Мејн и Вирџинија ) и Зимбабве. Бразил има најголема резерва на танталит во светот (52,1%).
2 Апликации
Металот тантал извлечен од танталитот се користи во легури за јачина и повисоки точки на топење, во стакло за зголемување на индексот на показателот на прекршување и во хируршки челик, бидејќи не е реактивен и не иритирачки за ткивата на телото. Слично како стаклото, не е погодно за употреба во флуороводородна киселина и апликации со силни топли алкали.
3 Одржливост
Рударството на танталит предизвикува многу еколошки и социјални проблеми во Демократска Република Конго.
Маталка

Маталка — кујнски прибор што се користи за матење или мешање на смеса со вградување воздух. Историски гледано, маталката била правена од дрво во Европа, додека во Азија била изработувана од бамбус.
Маталката е неопходна при подготовката на шлаг, белки, мус и др.
Постојат неколку видови маталки:
* рачни маталки, кои можат да бидат со различни облици;
* рачна ротирачка маталка (помалку користена денес);
* пренослива електрична мешалка или електричен миксер;
* електрична мешалка.
Софија Геровска

Софија Геровска ( во — ) — учесник во НОВ на Македонија.
1 Животопис
Од 1941 година учествувала во НОД во селото Бистрица, Битолско. Целото нејзино семејство активно
учествувало во НОД, а таа била ангажирана во чувањето илегалци, илегален материјал и собраната народна помош. Повремено била
ползувана како курир.
Зарка Героска

Зарка Героска ( во — ) — учесник во НОВ на Македонија.
1 Животопис
Учествувала во НОД од есента 1942 година како член на воспитна група. Плетела чорапи и пренесувала пошта до блиските села.
Учествувала во саботажните акции за недавање жито на окупаторот. Станала член на СКОЈ во октомври 1943 година.
Васка Гечева

Васка Христова Гечева ( во — ) — учесник во НОВ на Македонија.
1 Животопис
Учествувала во НОД од летото 1943 година. Во времето на една блокада во Кавадарци кога полицијата вршела претрес со мајка ѝ успева да се префрли преку ѕид и да го спаси илегалниот материјал што се наоѓал во нејзиниот дом. Била осомничена и уапсена, но наскоро пуштена. Од јуни 1943 година дошла во Скопје и била врска со Дванаесеттата македонска ударна бригада. Разнесувала илегален материјал, растурала летоци по железничките станици од Скопје до Кавадарци. Во нејзиниот дом во Скопје престојувале илегалци.
Васка Геџовска

Васка Геџовска ( во — ) — учесник во НОВ на Македонија.
1 Животопис
Учествувала во НОД од август 1941 година. Чувала илегалци и борци од партизанскиот одред. За нив приготвувала храна и месела леб.
Игла за везење

Иглата за везење е алатка што се користи за везење или изработка на килими што прави поле од цврсти јамки од конец или предиво на ткаена подлога . Алатот генерално се состои од шуплива игла со аголен отвор поставен на дрвена или пластична рачка . Ушетона иглата е издупчена веднаш над нејзиниот врв, наместо во основата, како кај повеќето игли за шиење. Предивото се навојува низ шупливата игла преку отворот на горниот дел од нејзината рачка и излегува низ ушето.
Шевот со игла се прави со притискање на иглата низ ткаенината, создавајќи јамка што се одржува на место со триење . Алатката се држи така што ушето на иглата останува на спротивната страна од насоката на убодот.
Везењето со игла со перфоратор обично се работи од предната страна на ткаенината. Од друга страна, изработката на килим со игла со удар обично се работи од задната страна.
1 Поврзано
* Тепих
* Игла
* Везење
Моќ (ТВ-серија)

Моќ — американска криминалистичка драмска трилер ТВ-серија создадена и произведена од Кортни А. Кемп во соработка со Кертис „50 Сент“ Џексон. Се емитувала на мрежата ''Старз'' од 7 јуни 2014 година до 9 февруари 2020 година.
По објавувањето, ''Моќ'' добила позитивни критики и е една од највисоко оценетите емисии на ''Старз'' и една од најгледаните емисии на кабелската телевизија. Пред премиерата на петтата сезона, ''Старз'' го обновила серијата за шестата и последна сезона, чија премиера била на 25 август 2019 година.
1 Содржина
''Моќ'' ја раскажува приказната за Џејмс Сент Патрик, интелигентен, но немилосрден дилер на дрога, кој се нарекува „Дух“. Тој сака да го напушти криминалниот свет за да ги следи легитимните деловни интереси како сопственик на ноќен клуб. Патрик има за цел да ги балансира тие два животи, истовремено избегнувајќи го полициското заробување, обидувајќи се да го спаси својот брак што се распаѓа и да управува со променливите економски сојузи.
Во серијата се појавува семејството на Џејмс, кое го сочинуваат неговата сопруга Таша, близнаците Тарик и Рајна и бебето Јасмин. ''Моќ'', исто така, го следи криминалниот партнер и најдобар пријател на Џејмс, Томи Иган, љубовниот интерес и кривичната обвинителка Анџела Валдес, пријателот кој станал ривал Канан Старк, ривалот Андре Колман и колегата на Анџела, Купер Сакс. Адвокатот на одбраната Џо Проктор, окружниот обвинител Џон Мак и политичарот Рашад Тејт исто така се појавуваат во подоцнежните сезони на серијата.
2 Прикажување
Во Австралија, сите епизоди се достапни за пренос по нивното прикажување во САД на Стен. Серијата е достапна неделно по нејзиното прикажување во САД на Нетфликс во Обединетото Кралство и Ирска. Во Скандинавија и Финска, сите епизоди се достапни за пренос на ХБО Нордик.
Милица Гиздова

Милица Гиздова ( во — ) — учесник во НОВ на Македонија.
1 Животопис
Учествувала во заднината на НОД во селото, како член на СКОЈ од 1942 година. Собирала народна помош, изработувала топла
облека за борците во НОВ и ПОМ, а во нејзиниот дом престојувале илегалци. Поради покажаната активност, во 1943 година била интернирана во Бугарија.
Љуба Гештаковска - Богоевска

Љуба Гештаковска - Богоевска ( во — ) — учесник во НОВ на Македонија.
1 Животопис
Од пролетта 1941 година учествувала во НОД. Во нејзиниот дом се одржувале илегални состаноци, престојувале илегалци, давала и собирала храна, растурала илегален материјал, била ползувана како курир. Таа била сопруга на народниот херој Димитар Мите Богоевски.
Ленче Гигова

Ленче Гигова ( во — во ) — учесник во НОВ на Македонија.
1 Животопис
Пред војната учествувала во напредното работничко движење и била близок соработник на Павлина и Румена Хаџипанзови, познати учеснички во комунистичкото движење во Велес. Со одпочнувањето на вооруженото востание, својот дом го ставила на располагање на партиската организација и во него
се одржувале илегални состаноци и престојувале илегалци. Собирала народна помош, пренесувала илегален материјал и растурала летоци низ градот. Учествувала и во антифашистичката демонстрација на жените од Велес, во мај 1942 година, и протестирала пред полицискиот началник за апсењето на младинците од градот, барајќи го нивното ослободување.
Мара Гиновска

Мара Ефтова Гиновска ( во — ) — учесник во НОВ на Македонија.
1 Животопис
Учествувала во НОД од мај 1943 година. Со заминувањето на Првата македонска ударна бригада во Егејска Македонија кај неа престојувале илегалци и борци, како ѝ во зимата 1944 година кога група борци од бригадата се вратила на кичевскиот терен. Покажала извонредна активност во работата со жените. Била избрана за прва претседателка на одборот на АФЖ во Ехлоец.
Стефка Гиновска

Стефка Илиева Гиновска ( во — ) — учесник во НОВ на Македонија.
1 Животопис
Од септември 1943 година учествувала во заднината на НОД. Била член на воспитна група и работела на опфаќањето младинки, собирала народна помош. Со првото ослободување на Дебар (септември 1943 година) неуморно работела на организирањето на НОО. Покрај тоа продолжила да собира xpaнa и облека за борците. По повлекувањето на единиците на НОВ и ПОМ од Дебар, иако компромитирана, продолжила активно да го помага НОД до конечното ослободување на земјата.
Експрес лонец

Експрес лонец или парен лонец — кујнски прибор во кој храната се готви под притисок. Главните предности на експрес лонецот се побрзо подготвување на храната, заштеда на енергија и зачувување на хранливите материи, вкусот и аромата на храната.
1 Историја
Принципот на работа на експрес лонецот го пронашол францускиот научник Дени Папен во 1679 година. Овој сад се нарекува и Папенов лонец. Првиот што произвел експрес лонци бил Георг Гутброд од Штутгарт, кој правел експрес лонци од леано железо од 1864 година. Еден облик на експрес лонец бил патентиран од Шпанецот Хозе Мартинез во 1919 година.
Првиот експрес лонец кој можел да се користи за домашни потреби го направил Германецот Алфред Вишлер во 1938 година, по што започнало масовното производство во Америка и Европа.
Експрес лонецот станал широко распространет во домаќинствата за време на Втората светска војна, кога конечно биле препознаени неговите предности.
2 Делови на експрес лонец
Се состои од три главни дела: тело на лонецот на кој се наоѓаат две рачки на различни страни, капак и сигурносен вентил на врвот. Телото и капакот, кои заедно образуваат херметичка комора, најчесто се направени од алуминиум или нерѓосувачки челик. Алуминиумот е поевтин, но побрзо оксидира и ја губи бојата, па ваквите лонци имаат пократок животен век. Лонците од не'рѓосувачки челик имаат три слоја, а дното е прекриено со бакар бидејќи не'рѓосувачкиот челик лошо ја спроведува топлината.
Вентилот најчесто е направен од гума или силикон и не дозволува пареата да помине низ него. Ако вентилот се скрши, повеќето садови имаат резервен систем за ослободување на пареата.
3 Систем на функционирање
Кога водата ќе зоврие, се создава пареа која не може да излезе од лонецот, па притисокот се зголемува. Ова ја зголемува температурата, така што храната се готви побрзо. Кога ќе се постигне одреден максимален притисок и температура, вишокот на пареа се ослободува преку безбедносниот вентил. Овие максимуми обично се за притисок од 70-80 kPa и за температура 121 °C. Ова е и температурата на која водата врие во експрес лонец, создавајќи прегреана пареа која ја зачувува аромата и корисните состојки на храната. Откако ќе се постигне максимален притисок, снабдувањето со енергија што ја зголемува температурата треба да се исклучи бидејќи таа енергија ќе биде неискористена. Откако ќе заврши готвењето, притисокот мора полека да се намалува за да се спречи експлозија.
4 Занимливости
Во поранешна Југославија, експрес лонецот бил познат како претис лонец по името на производителот, претпријатието Претис од Вогошќа.
Бомби направени од експрес лонли се користени во некои бомбашки напади, од кои најпознат бил нападот на Бостонскиот маратон.
Terrifier

''Terrifier'' (се чита: ''Терифаер'') — американски нискобуџетен слешер од 2016 г. Филмот бил режиран од Дејмиен Леоне, кој го отелотворил кловнот Арт, како и во неговите кусометражни филмови ''The Ninth Circle'' (2008) и истоимениот ''Terrifier'' (2011) и филмот ''All Hallows' Eve'' (2013). Во филмот играат Џена Канел, Саманта Скафиди, Кетрин Коркоран и Дејвид Хауард Торнтон. Главното опкружување на филмот е трошна станбена зграда што делува како лавиринт низ кој јунакињите, Тара Хејз и нејзината сестра Викторија, мораат да се движат додека се борат со кловнот Арт.
Премиерата на филмот била на Telluride Horror Show на 15 октомври 2016 г., а во САД на 15 март 2018 г. Продолжението, насловено ''Terrifier 2'' било објавено во 2022 г. Во 2024 г. излегол третиот дел, ''Terrifier''''3''.
1 Содржина
Манијак по име кловнот Арт тероризира две пријателки на Ноќта на вештерките и секој што ќе му се најде на патот.
2 Улоги
Глумец, Улога
Џена Канел, Тара Хејз
Саманта Скафиди, Викторија Хејз
Дејвид Хауард Торнтон, кловнот Арт
Кетрин Коркоран, Дон Емерсон
Пуја Мохсени, жената со мачката
Мет Макалистер, Мајк
Кејти Магвајер, Моника Браун
Ерик Замора, Рамон
Кори Дувал, Сет Болтон
Мајкл Ливи, Вил
Џино Кафарели, Стив
Марика Гиноска

Марика Гиноска ( во — во ) — учесник во НОВ на Македонија.
1 Животопис
Учетвувала во НОД во селото од јули 1942 година. Од напредните жени во селото формирала воспитна група. Работела и со жените од селото Горна Дебарца. Собирала народна помош за илегалците што се задржувале на теренот Дебарца, а подоцна за формираниот партизански одред (1943 година). Честопати вршела курирска работа во селата на Горна Дебарца. Нејзиниот дом уште од 1941 година бил сврталиште на илегалци. Била изложена на терор од италијанскиот окупатор и балистите. Во 1944 година била претседателка на АФЖ во селото Белчишта.
Олга Гиноска

Олга Гиноска ( во — во ) — учесник во НОВ на Македонија.
1 Животопис
Покрај нејзините синови првоборци, таа станала незаменлив нивни соработник и сигурен борец во заднината на НОД. Во нејзиниот дом престојувале илегалци и членови на Окружниот комитет на КПМ. Таа се грижела за илегалците, подготвувала храна и изработувала топла облека .
Црква Пресвета Богородица на Светото срце, Рендвик

Националното светилиште и црквата на Пресвета Богородица на Светото срце е римокатоличка црква во Рендвик во источните предградија на Сиднеј, Нов Јужен Велс, Австралија. Таа е на листата на културно наследство.
1 Историја и опис
Црквата се наоѓа во улицата Авока, Рендвик, во непосредна близина на трговскиот центар на областа. Дизајнирана е од Шерин и Хенеси во неоготски стил и изградена е во 1888 година. Се состои претежно од тули со украси од песочник, со шпиц на јужната страна. Внатре, има дрвени покриви и обоено стакло зад олтарот. Во близина на олтарот се наоѓаат октагонална капела и светилиште во готски стил.
Црквата е запишана во регистарот за наследство на локалната самоуправа. Зградата со песочник во соседството, позната како Вентнор, е во сопственост на црквата и ја користи црквата. Изградена е во 1870 година и била дом на Џорџ Кис, градоначалник на Рендвик. Исто така е наведена во регистарот за наследство на локалната самоуправа.
2 Работа
Парохијата Пресвета Богородица, Рендвик, парохијата Света Маргарет Марија, Рендвик Норт, се католички парохии под грижа на Мисионерите на светото срце и споделуваат заедничко наследство и управа во Римокатоличката надбискупија во Сиднеј. Парохиите се наоѓаат во прометниот урбан центар и вклучуваат две регионални католички средни училишта, две парохиски основни училишта, голем јавен наставно болнички комплекс, голем универзитет и установи за нега на стари лица.
3 Галерија
4 Поврзано
* Римокатолицизмот во Австралија
Сандра Гиноска

Сандра Стојанова Гиноска (во — ) — учесник во НОВ на Македонија.
1 Животопис
Нејзината активност била сврзана со престојувањето на Првата македонска ударна бригада на тој терен. Била сопственик на воденица во која од август 1943 година мелела брашно и месела леб за партизанските одреди.
Јорганџиски занает

Јорганџиски занает – традиционална рачна изработка на јоргани. Јорганџиски занает е занает со кој рачно се изработувале јоргани и перници полнети со памук или волна. За негова изработка биле потребни и неколку дена. Во тесна врска со јорганџискиот занает биле и алачки или дрндарски занает.
1 Историјат
Јорганџискиот занает, започнал да се развива во градските средини со зачестената употреба на кревети во домаќинствата.
Во текот на втората половина  XIX век, јорганџискиот занает бил особено развиен, речиси во сите поголеми градови во Македонија. Во тој период јорганџии најчесто биле луѓе од турска националност. Во почетокот на XX век до почетокот на втората светска војна со појавата на креветите се појавила и поголема потреба од јорганџискиот занает. Јорганџиите за да го совладаат занаетот најпрвин работеле како чираци, па потоа биле унапредувани како калфи и накрај биле јорганџиски мајстори.   
Во Скопје во Старата чаршија постоела и таканаречена Јорганџиска улица. Во почетокот на 20 век во Скопје работеле околу 18 јорганџиски работилници со околу 150 вработени. Во 1928 година јорганџиите имале свој еснав и печат, а слава на јорганџискиот занает бил празникот Петровден.
Во една работилница биле вработувани околу 18–тина луѓе. Покрај јорганџииите кои ги потшивале јорганите и перниците имало и други вработени.
Вработените лица кои го растресувале памукот и волната кои служеле за полнење на   јорганите и перниците ги нарекувале алачи или дрндаџи. Алачите претходно ги дрндале или влачеле памукот или волната пред да се наполни јорганот. Следна постапка била „тепање“ на јорганот од двете страни најмалку два часа за правилно да се распореди памукот или волната помеѓу ткаенината. Тие работеле по куќите или дуќаните кога јорганџиите ги  канеле алачите да им ја издрндаат волната или памукот кои им требале за полнење на јорганите.
Јорганџиите рачно со игли ги шијат јорганите. Убодите кои ги прават со иглите додека ги  шијат јорганите треба да бидат со иста големина и прави. После секој трет убод со иглата се врзувало јазли за да не се распара платното на јорганите. Шиењето на јорганите барало особена вештина и прецизност. Во еден рачно изработен јорган имало приближно од 100.000 до 120.000 убоди со игла.
Јорганџиите биле мајстори на својот занает и успевале се да биде подеднакво совршено сошиено. Во минатото било традиција јорганот да биде составен дел од миразот на девојката.
Оваа дејност се пренесувала од колено на колено, преку неа се создавала традицијата и културното наследство, сѐ до појавата на фабричката изработка. Денес постојат неколку јорганџии занаетчии во Македонија.
Македонска православна црква „Св. Никола“ - Престон

Македонска православна црква „Св. Никола“ — македонска православна црква лоцирана во Престон, предградие на северен Мелбурн, Викторија, Австралија. Прво осветена на 5 февруари 1978 година, по пожар, црквата била повторно изградена и осветена во 1996 година. Присуството на парохијаните во просек е околу 200 по литургија.
1 Поврзано
* Австралиски Македонци
Иванка Гичева

Иванка Николова Гичева ( во — ) — учесник во НОВ на Македонија.
1 Животопис
Делувала во родното село од летото 1943 година кога била примена за член на СКОЈ. Повремено се грижела за илегалците кои престојувале во Мешеишта, а од 1944 година стапила во единиците на НОВ на Караорман.
Љубица Глигиќ

Љубица Стоилкова Глигиќ ( во — ) — учесник во НОВ на Македонија.
1 Животопис
Како симпатизер учествувала во заднината па НОД во селото од мај 1943 година. Собирала храна и муниција. Водела просветна група. На 10 мај 1944 година стапува во единиците на НОВ, во Кумановскиот партизански одред, а наскоро била префрлена во Единаесеттата македонска ударна бригада. По расформирањето на истата била борец во Седумнаесеттата македонска ударна бригада. Учествувала во сите акции на овие единици. Со група борци била прекомандувана во 42-та македонска ударна дивизија и заедно со неа заминала на Сремскиот фронт, во составот на медицинскиот баталјон и во истиот останала до февруари 1946 година.
Сава Глигорова - Димитрушева

Сава Глигорова - Димитрушева ( во — ) — учесник во НОВ на Македонија.
1 Животопис
Учествувала во заднината на НОД од 1942 година, покрај нејзиниот син, кој бил активен член на СКОЈ. Во својот дом чувала илегална литература и собирала народна помош. Во 1943 и 1944 година била ползувана како курир. Во нејзиниот дом престојувале илегалци и таа се грижела за нивната исхрана и безбедност.
Македонска православна црква „Св. Јован Крстител“ - Џилонг

Македонска православна црква „Св. Јован Крстител“ — македонска православна црква на периферијата на Бетсфорд, во близина на Џилонг, Викторија, Австралија.
Изградбата на црквата започнала во 1971 и била осветена во 1978 година.
1 Галерија
2 Поврзано
* Австралиски Македонци
Нада Глигорова

Нада Дојранска Глигорова ( во — ) — учесник во НОВ на Македонија.
1 Животопис
Како ученичка била член на воспитна група од 1941 година. Наскоро се преселила да живее во Скопје, каде се вклучила во заднината на НОД. Во август 1944 година била борец во единиците на НОВ и ПОМ. Во есента 1944 година била повлечена за работа во заднината и избрана за член на Обласниот Комитет на СКОЈ за Радовиш.
Калина Глигорова

Калина Глигорова ( во — ) — учесник во НОВ на Македонија.
1 Животопис
Учествувала во НОД во селото од летото 1943 година како член на СКОЈ, секретар на скоевската организација. Наскоро била
примена за член на КПМ и работела на активирање на жените и младината од селото. Собирала народна помош.
Катерина Глигорова

Катерина Глигорова ( во — во ) — учесник во НОВ на Македонија.
1 Животопис
Учествувала во заднината на НОД во родниот град од летото 1943 година. Во својот дом чувала илегалци и се грижела за нивната исхрана и безбедност, како и илегален материјал. Поради активното учество на своите деца во НОВ, била изложена
на терор од бугарската полиција и во април 1944 година била интернирана е во Девин, Велиградско, Бугарија. Пред капитулацијата ва Бугарија кон крајот на август 1944 година била ослободена и се вратила во Штип, активирајќи се во организацијата на АФЖ.
Македонска православна црква „Св. Димитрија Солунски“, Спрингвејл

Македонска православна црква „Св. Димитрија Солунски“ — македонска православна црква лоцирана во Спрингвејл, предградие на југоисточен Мелбурн, Викторија, Австралија.
Македонскиот православен митрополит за Австралија, Тимотеј, за прв пат ја осветил црквата во 1986 година. На почетокот од 1994 година, кога се развиле тензични односи помеѓу Австралиските Грци и Австралиските Македонци откако Република Македонија се здобила со признавање од Австралија, црквата била подложена на подметнат пожар. По реновирањето, црквата била повторно осветена во 1996 година од страна на Петар, митрополитот за Австралија. Во 2009 година започна проект на реновирање и нова доградба на црквата. Финалниот проект бил завршен во 2012 година, кога било извршено осветување од страна на Петар.
1 Поврзано
* Австралиски Македонци
Светозар Цветковиќ

Светозар Цветковиќ (|Светозар Цветковић; роден на 20 јуни 1958 година) ― југословенски и српски глумец. Тој се појавил во повеќе од осумдесет филмови од 1980 година и ја играл главната улога во „''Не заборавај ме Истанбул''“, заедно со Мира Фурлан.
1 Избрана филмографија
Година, Наслов, Улога, Забелешка
+ Филм, 1980, ''Денови на соништата''
1981, ''Монтенегро''
1986, ''Среќна Нова '49'', Коста
1989, ''Битката на Косово'', Милан Топлица
1994, ''Вуковар, една приказна''
1999, ''Кама'', Селим Османовиќ
2004, ''Матилда''
2005, ''Поглед од Ајфеловата кула''
2008, ''Турнеја'', Хирург
2012, ''Доктор Реј и ѓаволите'', Д.В. Грифит
2018, ''Крал Петар Први'', Живојин Мишиќ
Година, Наслов, Улога, Забелешка
+ ТВ, 1987–1988, ''Вук Караџиќ'', Петар Николајевиќ Молер
2021, ''Александар од Југославија'', Слободан Јовановиќ
Македонска православна катедрала „Успение на Пресвета Богородица“, Сиденхам

Македонска православна катедрална црква „Успение на Пресвета Богородица“ — македонска православна катедрална црква лоцирана во Сиденхам, предградие на северозападниот дел на Мелбурн, Викторија, Австралија.
1 Историја
Во 1994 година локалната македонска заедница започнала со напорите за основање црква во западните предградија на Мелбурн. Иницијативата била одобрена од Македонскиот свет синод во февруари 1995 година.
Црквата била изградена на Сиденхамски пат во Сиденхам. Митрополитот Петар ја осветил црквата во октомври 1996 година.
Во април 2016 година, црквата и бараката биле изгорени во пожар што локалните власти го сметале за сомнителен.
2 Поврзано
* Австралиски Македонци
Ката Глигоровска

Ката Д. Глигоровска ( во — ) — учесник во НОВ на Македонија.
1 Животопис
Делувала во Кавадарци од март 1942 година. Во јули 1944 година стапила во Втората македонска ударна бригада. Наскоро била префрлена во Деветтата македонска ударна бригада и примена за член на СКОЈ. Во бригадата била заменик комесар на чета и учествувала во сите борби што ги води бригадата.
Ташко Начиќ

Ташко Начиќ (|Ташко Начић; 7 април 1934 – 27 март 1993 година) ― југословенски и српски глумец.
1 Ран живот
По татко, Ташко е Влав со потекло од Заечар. Студирал глума на Факултетот за драмски уметности во Белград, каде што дипломирал во 1956 година.
2 Театар
Во 1954 година станал член на Народниот театар во Белград, каде играл во претставите „''Станоје Главаш''“ и „''Госпоѓа Министарка''“. Набргу потоа заминал во театарот Бошко Буха, а потоа во новооснованото Ателје 212 каде останал до својата смрт. Глумел во бројни претстави како: „''Арсеник и стара чипка''“, „''Картотека''“, „''Кралот Иби''“), „''Виктор или децата на власта''“, „''Кафаница, судница, лудница''“'','' „''Капите''''доле''“, „''Галеб''“, „''Марк и густа шума''“, „''Со задоволство оди Србинот со задоволство влегува во војска''“, „''Маратонците го трчаат почесниот круг''“, „''Пурпурен остров''“, „''Радован III''“, „''Чудо во Шарган''“, „''Не пукај, бре''“ (монодрама), „''Ожалостено семејство''“, „''Материјалисти''“, „''Пропаст на српското царство''“, „''Чапја''“, „''Кариера''“, „''Париска комуна''“, „''Свеќар''“.
3 Филмови
Во филмовите, тој првпат се појавил во филмот на Воислав Нановиќ, „''Подобро е да се знае''“ во 1960 година, а потоа во „''Боксерите одат во рајот''“, „''Бубашинтер''“, „''Мајсторот и Маргарита''“, „''’Рбет“'', „''Кој тоа таму пее''“, „''Ало, такси!''“, „''Давител против давител''“, „''Матуранти''“, „''Викенд на мртовци''“, „''Луди години''“, „''Тајната на манастирската ракија''“, „''Тесна кожа 4''“ и „''Јуриш кон собранието''“.
Играл и во бројни ТВ серии и ТВ филмови, како „''Дипломци''“ и „''Подобар живот''“.
Mortal Kombat Arcade Kollection

Mortal Kombat: Arcade Kollection е борбена игра од 2011 година развиена од Other Ocean Interactive и Netherrealm Studios и објавена од Warner Bros Games. Тоа е компилација од оригиналните аркадни верзии на борбената серија Mortal Kombat. Колекцијата вклучува: Mortal Kombat (1992), Mortal Kombat II (1993) и Ultimate Mortal Kombat 3 (1995).
Играта беше објавена по откажувањето на HD римејк на првите три наслови во франшизата, кои би се викале Mortal Kombat HD Arcade Kollection. Mortal Kombat Arcade Kollection беше објавен дигитално на PlayStation Network и Xbox Live на 31 август 2011 година и за компјутер на 1 февруари 2012 година, преку Steam.
1 Гејмплеј
Играта вклучува онлајн игра, па дури и ликови што можат да се отклучат може да се користат во овој режим.
2 Развој
Играта требаше да биде HD римејк на првите игри на Mortal Kombat, а ликовите ќе бидат целосно преработени со нови актери, сето тоа пред да биде откажано. Друго Ocean Interactive ја развиваше играта, истото студио што го создаде Ultimate Mortal Kombat за Nintendo DS. Проектот не беше ни најавен до неговото откажување, а потоа Other Ocean одлучи да објави само компилација која имитира класични Arcade наслови. Некои 3D модели за Animalities и Mileena кои беа направени за Mortal Kombat Arcade Kollection HD беа обелоденети од уметникот Џереми Кохар во 2013 година. Претходно, малку повеќе содржина од снимката откри уметникот Џон Монтенегро.
Менка Глигуроска

Менка Глигуроска ( во — во , Војводина, Србија) — учесник во НОВ на Македонија.
1 Животопис
Учествувала во НОД во родното село од летото 1943 година. Од Партиската организација во селото била ползувана за пренесување пошта и илегален материјал до определени јавки.